Predbežný návrh opravného rozpočtu č. 6 k všeobecnému rozpočtu na rok 2008 - Výkaz výdavkov podľa oddielov - oddiel III - Komisia /* KOM/2008/0429 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 1.7.2008 KOM(2008) 429 v konečnom znení PREDBEŽNÝ NÁVRH OPRAVNÉHO ROZPOČTU Č. 6 K VŠEOBECNÉMU ROZPOČTU NA ROK 2008 VÝKAZ VÝDAVKOV PODĽA ODDIELOV Oddiel III - Komisia (predložený Komisiou) PREDBEŽNÝ NÁVRH OPRAVNÉHO ROZPOČTU Č. 6K VŠEOBECNÉMU ROZPOČTU NA ROK 2008 VÝKAZ VÝDAVKOV PODĽA ODDIELOVOddiel III - Komisia So zreteľom na: - Zmluvu o založení Európskeho spoločenstva, a najmä na jej článok 272, - Zmluvu o založení Európskeho spoločenstva pre atómovú energiu, a najmä na jej článok 177, - nariadenie Rady (ES) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], zmenené a doplnené nariadením Rady (ES, Euratom) č. 1525/2007[2], a najmä na jeho článok 37. Európska komisia týmto predkladá rozpočtovému orgánu predbežný návrh opravného rozpočtu č. 6 k rozpočtu na rok 2008. OBSAH 1. Úvod 4 2. Výkonné agentúry 4 2.1 Výkonná agentúra pre vzdelávanie, audiovizuálny sektor a kultúru (EACEA) 4 2.2 Výkonná agentúra pre program verejného zdravia (PHEA) 5 2.3 Výkonná agentúra pre transeurópsku dopravnú sieť (TEN-T EA) 6 3. Spoločný podnik na palivové články a vodík (FCH JU) 6 4. EUROJUST 8 5. Program pre konkurencieschopnosť a inovácie (PKI) 9 PREHĽAD PODĽA KAPITOL FINANČNÉHO RÁMCA 10 ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo všeobecnom výkaze príjmov a vo výkaze príjmov a výdavkov podľa oddielov sa zasielajú osobitne prostredníctvom systému SEI-BUD. Anglické znenie zmien vo všeobecnom výkaze príjmov a vo výkaze príjmov a výdavkov podľa oddielov je na informáciu pripojené ako príloha k rozpočtu. 1. Úvod Predbežný návrh opravného rozpočtu (PNOR) č. 6 na rok 2008 sa vzťahuje na tieto prvky: - Potrebné rozpočtové úpravy vyplývajúce z rozšírenia mandátu troch výkonných agentúr: Výkonná agentúra pre vzdelávanie, audiovizuálny sektor a kultúru (EACEA), Výkonná agentúra pre program verejného zdravia (PHEA) a Výkonná agentúra pre transeurópsku dopravnú sieť (TEN-T EA). - Vytvorenie potrebnej rozpočtovej štruktúry pre spoločný podnik na palivové články a vodík (FCH JU). - Zvýšenie viazaných rozpočtových prostriedkov o 2,2 milióna EUR na pokrytie časti nákladov na novú budovu EUROJUST-u. - Zvýšenie viazaných rozpočtových prostriedkov o 3,9 milióna EUR pre program pre konkurencieschopnosť a inovácie (PKI) – podnikanie a inovácie. Čistý vplyv úprav na výdavky predstavuje zvýšenie viazaných rozpočtových prostriedkov o 6,1 miliónov EUR, platobné rozpočtové prostriedky sa nemenia. 2. Výkonné agentúry Výbor pre výkonné agentúry (CREA), zriadený na základe článku 24 nariadenia Rady (ES) č. 58/2003[3], schválil 15. apríla 2008 rozšírenie mandátu troch výkonných agentúr – Výkonná agentúra pre vzdelávanie, audiovizuálny sektor a kultúru (EACEA), Výkonná agentúra pre program verejného zdravia (PHEA) a Výkonná agentúra pre transeurópsku dopravnú sieť (TEN-T EA). Rozpočtový výbor Európskeho parlamentu (COBU) toto rozšírenie schválil následne 29. mája 2008. Na základe schválenia Výboru pre výkonné agentúry a Rozpočtového výboru Európskeho parlamentu sa prijmú formálne rozhodnutia Komisie, na základe ktorých sa predĺžia mandáty agentúr. Úpravy vyvolané predĺžením troch mandátov sa uvádzajú v ďalšom texte. 2.1 Výkonná agentúra pre vzdelávanie, audiovizuálny sektor a kultúru (EACEA) Komisia prijala 14. januára 2005 rozhodnutie 2005/56/ES[4], ktorým sa zriaďuje Výkonná agentúra pre vzdelávanie, audiovizuálny sektor a kultúru na riadenie činnosti Spoločenstva v oblasti vzdelávania, audiovizuálneho sektora a kultúry (EACEA). Mandát EACEA sa predĺžil na základe rozhodnutia Komisie 2007/114/ES[5] z 8. februára 2007 s cieľom zahrnúť riadenie novej generácie programov, ktoré boli predtým zverené agentúre (MEDIA 2007, LLL, Kultúra, Mládež v akcii, Európa pre občanov), projekty v oblasti vzdelávania, odbornej prípravy a mládeže riadené na základe dohôd uzatvorených v týchto oblastiach medzi Európskym spoločenstvom a Spojenými štátmi americkými a Kanadou, ako aj ostatné programové prvky, najmä komponent vonkajšej spolupráce programu Erasmus Mundus. Predĺženie mandátu agentúry, ktoré sa teraz schválilo, súvisí s implementáciou dodatočných komponentov programu Erasmus Mundus týkajúcich sa Latinskej Ameriky, Ázie a balkánskych krajín. Dodatočné úlohy zverené EACEA spojené s navrhnutým predĺžením nepovedú k zvýšeniu dotácií pre výkonnú agentúru, pretože budú kryté z existujúcich rozpočtových prostriedkov v rámci položiek 19 01 04 30 EACEA – Dotácia na programy v oblasti vonkajších vzťahov a 22 01 04 30 EACEA – Dotácie pre programy výdavkovej kapitoly 4 v oblasti politiky rozšírenia. Potrebná je však úprava organizačného poriadku agentúry, pretože na základe posilnenia komponentu vonkajšej spolupráce sa plánuje prijatie dvoch dočasných zamestnancov triedy AD 5[6]. 2.2 Výkonná agentúra pre program verejného zdravia (PHEA) Komisia prijala 15. decembra 2004 rozhodnutie 2004/858/ES[7] zakladajúce Výkonnú agentúru pre program verejného zdravia a poverila ju uskutočňovaním programu verejného zdravia na roky 2003 – 2008 do 31. decembra 2010. Komisia navrhla na začiatku roku 2008 predĺženie mandátu agentúry s cieľom zastrešiť uskutočňovanie nového programu (2008 – 2013) činnosti Spoločenstva v oblasti verejného zdravia a zveriť jej nové úlohy spojené s ostatnými programami Spoločenstva a opatreniami, ktoré v súčasnosti riadi Komisia. Tieto nové úlohy sa týkajú riadenia programu spotrebiteľskej politiky a vzdelávacích opatrení v oblasti potravinovej bezpečnosti Spoločenstva. Doba existencie agentúry by sa preto mala predĺžiť z 1. januára 2011 na 31. decembra 2015 a úradný názov by sa mal zmeniť na „Výkonná agentúra pre zdravie a spotrebiteľov“, aby sa zohľadnili jej dodatočné úlohy. Podľa článku 12 nariadenia Rady (ES) č. 58/2003 sa majú výkonné agentúry financovať z obálky operačných programov, ktoré riadia. Keďže sa však v rozpočte na rok 2008 nezabezpečuje financovanie Výkonnej agentúry pre zdravie a spotrebiteľov, pokiaľ ide o nové programy, ktoré jej boli zverené (spotrebitelia a vzdelávanie v oblasti potravinovej bezpečnosti), agentúra musí dostať k dispozícii potrebné finančné zdroje. Keďže agentúra začne pracovať na nových programoch iba na začiatku posledného štvrťroka roku 2008, príspevok zo spotrebiteľského programu a programu vzdelávania v oblasti potravinovej bezpečnosti by mal pokrývať iba posledné tri mesiace roku. Celková suma, ktorá sa má previesť agentúre prostredníctvom interného prevodu predstavuje 340 000 EUR pre oba programy. Pokiaľ ide o program pre spotrebiteľov, tento príspevok bol stanovený vo výške 226 800 EUR a poskytne sa interným prevodom z rozpočtovej položky na administratívne riadenie spotrebiteľského programu (17 01 04 03). Pokiaľ ide o vzdelávacie opatrenia v oblasti potravinovej bezpečnosti, príspevok je stanovený vo výške 113 200 EUR, ktorý sa prevedie z príslušnej rozpočtovej položky na administratívne riadenie (17 01 04 05) v rovnakej kapitole. Všetky prevádzkové rozpočtové prostriedky programov zostanú preto nezmenené a k dispozícii na krytie čisto prevádzkových opatrení. Musí sa taktiež zmeniť a doplniť organizačný poriadok agentúry, ktorý sa stal súčasťou rozpočtu v roku 2008, pričom sa pridajú tri pracovné miesta dočasných zamestnancov[8]. 2.3 Výkonná agentúra pre transeurópsku dopravnú sieť (TEN-T EA) Rozhodnutím Komisie 2007/60/ES z 26. októbra 2006[9] sa zriadila výkonná agentúra s cieľom zabezpečiť technické a finančné riadenie dopravných projektov spolufinancovaných podľa právneho základu platného v tom čase, t. j. programu TEN-T na roky 2000 – 2006. Súčasná zmena mandátu sa plánovala už v roku 2006 a agentúre umožňuje prevzatie zodpovednosti za riadenie dopravných projektov podporovaných na základe nového programu TEN-T na roky 2007 – 2013. V novom programe sa okrem toho pridávajú nové finančné nástroje (napr. nástroj úverových záruk, verejno-súkromné partnerstvá (PPP)) a zdôrazňuje sa dôležitosť propagácie a komunikácie, ktorých realizácia si vyžaduje podstatne viac ľudských zdrojov. Pôvodný predpoklad týkajúci sa rozdelenia zamestnancov bol 60 % zmluvných zamestnancov a 40 % dočasných zamestnancov. Komisia však s cieľom zvýšiť úspory zvýšila podiel zmluvných zamestnancov na 68 %, čo viedlo k nižšiemu počtu potrebných dočasných pracovných miest, ako sa pôvodne plánovalo. Komisia preto navrhuje znížiť organizačný poriadok zo 40 na 32 dočasných pracovných miest[10]. Ako sa uvádza vo finančnom výkaze sprevádzajúcom navrhovanú zmenu mandátu, toto nové rozdelenie zamestnancov znamená zníženie výšky rozpočtu na 8 894 600 EUR. Keďže rozpočet schválený pre agentúru na rok 2008 predstavuje 10 212 600 EUR, Komisia navrhuje presunúť rozdiel vo výške 1 318 000 EUR prostredníctvom interného prevodu do rozpočtovej položky 06 01 04 04 „Finančná podpora projektom spoločného záujmu v transeurópskej dopravnej sieti – Výdavky na administratívne riadenie“. Tento rozdiel sa použije najmä na financovanie štúdií týkajúcich sa podpory zelenej knihy o budúcnosti politiky TEN-T, implementácie usmernenia pre TEN-T (2006 – 2007) a dopravných tokov v rámci základnej regionálnej dopravnej siete v juhovýchodnej Európe – horizont 2030. 3. Spoločný podnik NA PALIVOVÉ čLÁNKY A VODÍK (FCH JU) Európsky parlament a Rada prijali v súlade článkom 166 Zmluvy o ES rozhodnutie 2006/1982/ES z 18. decembra 2006 o siedmom rámcovom programe Európskeho spoločenstva v oblasti výskumu, technického rozvoja a demonštračných činností (2007 – 2013) – rámcový program[11]. Rada následne prijala rozhodnutie 2006/971/ES z 19. decembra 2006 o osobitnom programe „Spolupráca“, ktorým sa vykonáva siedmy rámcový program Európskeho spoločenstva – osobitné programy[12]. Zo všetkých tém stanovených pre činnosť Spoločenstva a rôznych existujúcich nástrojov sa siedmy rámcový program pre výskum môže implementovať vo veľmi obmedzenom počte prípadov prostredníctvom spoločných technologických iniciatív (STI). Na základe opravného rozpočtu 3/2008[13] sa vytvorila potrebná rozpočtová štruktúra pre prvé štyri takéto spoločné podniky[14]. Tento predbežný návrh opravného rozpočtu (PNOR) č. 6 obsahuje vytvorenie potrebnej rozpočtovej štruktúry pre spoločnú technologickú iniciatívu, spoločný podnik na palivové články a vodík (FCH JU), na základe prijatia nariadenia Rady (ES) č. 521/2008[15] dňa 30. mája 2008. V súlade s predchádzajúcimi už schválenými STI sa prijalo nariadenie Rady o vytvorení príslušných verejno-súkromných partnerstiev na základe článku 171 Zmluvy a článku 185 nariadenia o rozpočtových pravidlách, vrátane absolutória na plnenie ich rozpočtov udeľovaného Európskym parlamentom na základe odporúčania Rady. Tento opravný rozpočet sa preto vzťahuje na vytvorenie zodpovedajúcich nových položiek na dotácie spoločného podniku FCH JU, ako aj vytvorenie organizačného poriadku[16]. V súvislosti s vytvorením týchto nových rozpočtových položiek sa nevyžadujú žiadne dodatočné rozpočtové prostriedky; rozpočtové prostriedky sa odpočítajú z rozpočtových položiek zodpovedajúcich prioritám 7. rámcového programu v príslušnej oblasti politiky, ktorá sa podieľa na tejto spoločnej technologickej iniciatíve. Štyri priority osobitného programu „Spolupráca“, ktorým sa vykonáva 7. rámcový program ES pre výskum, prispejú k financovaniu FCH JU: - Energetika - Doprava - Nanoveda, nanotechnológie, materiály a nové výrobné technológie - Životné prostredie V roku 2008 prispeje k financovaniu FCH JU iba priorita Energetika. Táto situácia je iná ako pri predchádzajúcich spoločných podnikoch, kedy prispela k financovaniu iba jedna tematická priorita a bola teda ovplyvnená iba jedna rozpočtová položka.. Komisia vzhľadom na počiatočnú fázu spoločného podniku navrhuje vyčleniť 30 000 000 EUR viazaných rozpočtových prostriedkov a 1 900 000 EUR platobných rozpočtových prostriedkov na nové položky, ktoré sa majú vytvoriť, pričom tieto sumy sa odpočítajú z existujúcej rozpočtovej položky 08 05 01. V tejto tabuľke je prehľad nových položiek, ktoré sa majú vytvoriť, a rozpočtových prostriedkov, ktoré sa majú prideliť na tieto nové položky: Nové položky | Opis | Viazané rozpočtové prostriedky (mil. EUR) | Platobné rozpočtové prostriedky (mil. EUR) | 08 05 02 | Spolupráca — Energetika — Spoločný podnik na palivové články a vodík (FCH) | 28,100 | 0 | 08 01 04 41 | Podporné výdavky pre spoločný podnik na palivové články a vodík (FCH) | 1,900 | 1,900 | Ak sa vezme do úvahy plánovaný príspevok na spoločný podnik, celková suma v rozpočtovej položke zodpovedajúcej príslušnej priorite Energetika sa zníži, ako sa uvádza v tejto tabuľke: Položky | Opis | Viazané rozpočtové prostriedky (mil. EUR) | Platobné rozpočtové prostriedky (mil. EUR) | 08 05 01 | Spolupráca — Energetika | 99,680 | 62,598 | 4. EUROJUST V posledných rokoch sa počet zamestnancov EUROJUST značne zvýšil. Ide o zvýšenie počtu takzvaných „národných členov“ zastupujúcich členské štáty v kolégiu EUROJUST-u, ako aj štatutárnych zamestnancov, ktorých počet sa zvýšil zo 76 dočasných zamestnancov v roku 2004 na 175 v roku 2008. V súčasnosti sú zamestnanci umiestnení v budove „ARC“ v Haagu (194 kancelárií obsadených 229 osobami) a dočasne v budove „Equinox“ (27 kancelárií). Odhaduje sa, že do roku 2014 bude EUROJUST potrebovať 320 – 325 kancelárií, čo je v súlade so súčasným finančným plánovaním. Predpokladá sa, že hostiteľský členský štát ponúkne vhodné priestory do roku 2012. Medzitým sa však musí nájsť dočasné riešenie. Hostiteľský členský štát navrhol novú budovu v „Haagse Veste 1“ (HV1) na obdobie rokov 2008 – 2012, o ktorú by sa EUROJUST delil s Medzinárodným trestným súdom. Do 160 kancelárií, ktoré sú tu k dispozícii, by sa mohli presťahovať zamestnanci z budovy „Equinox“, zamestnanci, pre ktorých nie je dostatok kancelárií v budove „ARC“, ako aj všetci noví zamestnanci. Sťahovanie sa plánuje v septembri 2008. EUROJUST v tejto súvislosti požiadal o zvýšenie svojho rozpočtu o 7 339 398 EUR na pokrytie prenájmu a údržby novej budovy HV1, vykonanie potrebných úprav HV1 a jej zariadenie a prijatie potrebných zamestnancov bezpečnostnej služby (o tieto náklady sa bude deliť s Medzinárodným trestným súdom). Komisia na základe posúdenia návrhu a rozhovorov s EUROJUST-om navrhuje žiadosť prijať s výnimkou takzvaného „zabudovaného balíka“ (2,6 milióna EUR na výstavbu – steny, podlahy, dvere, príslušenstvo k počítačovému serveru). Tento balík je predmetom rokovaní medzi EUROJUST-om a hostiteľským členským štátom. V prípade zostávajúcich 4,7 miliónov EUR sa navrhuje, aby sa 2,5 milióna EUR pokrylo z pridelených príjmov (1,8 milióna EUR zodpovedajúcich prebytku z roku 2006 a zvyšok z roku 2007). Konečná žiadosť o sumu z opravného rozpočtu je 2,24 milióna EUR. Viazané rozpočtové prostriedky vo výške 2,24 milióna EUR sa použijú z rezervy do stropu kapitoly 3a (19 miliónov EUR v roku 2008). Príslušné platobné rozpočtové prostriedky sa presunú z položky 18 06 06 Trestné súdnictvo, kde sa na základe výziev na predkladanie návrhov dosiahli nižšie výsledky, ako sa pôvodne predpokladalo. Navrhuje sa do rozpočtu zahrnúť tieto dodatočné rozpočtové prostriedky: 18 06 04 01 EUROJUST — Dotácie podľa hlavy 1 a 2, 1 940 000 EUR 18 06 04 02 EUROJUST — Dotácie podľa hlavy 3, 300 000 EUR 5. PROGRAM PRE KONKURENCIESCHOPNOSť A INOVÁCIE (PKI) Finančné nástroje v rámci PKI mali veľmi priaznivý začiatok. Zdroje z rozpočtu na rok 2007 boli viazané v decembri 2007 a prvé projekty boli schválené pred koncom roka. Ďalšie návrhy Európskeho investičného fondu (EIF) prišli takou rýchlosťou, že bolo potrebné začať viazať zdroje z rozpočtu na rok 2008 o niekoľko mesiacov skôr, ako sa očakávalo, t. j. vo februári 2008. S EIF sa vedú pravidelné rozhovory s cieľom zabezpečiť najefektívnejšie využitie dostupných zdrojov; je však už jasné, že dopyt po nástrojoch prevyšuje zdroje dostupné v roku 2008. Skutočnosť, že k takému veľkému dopytu prišlo skoro na začiatku roka, sťažuje presunutie schválení na rok 2009 bez rizika straty niektorých dostupných obchodov, pokiaľ sa zdroje nezvýšia v roku 2008. Pôvodné predpovede žiadali o mierne zvýšenie výdavkov v prvých dvoch rokoch. Očakávalo sa, že nový dopyt bude potrebné podnietiť prostredníctvom „programu informovanosti“, spusteného v roku 2008 ako súčasť celkového balíka PKI. V skutočnosti sa bol prenos väčší, ako sa očakávalo, a nový dopyt je už taký silný, že program informovanosti sa obmedzuje s cieľom zabrániť riziku nesplnených očakávaní. Navrhuje sa preto zvýšenie viazaných rozpočtových prostriedkov v položke 01 04 04 –rámcový program pre konkurencieschopnosť a inovácie – program pre podnikanie a inovácie o 3,9 milióna EUR. Tieto dodatočné zdroje sa vyrovnajú znížením viazaných rozpočtových prostriedkov vo finančnom programovaní pre položku 01 04 04 v rokoch 2011 a 2012. PREHĽAD PODĽA KAPITOL FINANČNÉHO RÁMCA Finančný rámec Kapitola/podkapitola | Finančný rámec 2008 | Rozpočet 2008 (vrátane AB 1 – 4/2008 a PNOR 5/2008) | PNOR 6/2008 | Rozpočet 2008 + AB 1-4/2008 a PNOR 5 a 6/2008 | |VRP |PRP |VRP |PRP |VRP |PRP |VRP |PRP | | 1. TRVALO UDRŽATEĽNÝ RAST | | | | | | | | | | 1a. Konkurencieschopnosť pre rast a zamestnanosť |10 386 000 000 | |11 082 100 000 |9 768 739 600 |3 900 000 |0 |11 086 000 000 |9 768 739 600 | |1b. Súdržnosť pre rast a zamestnanosť |47 267 000 000 | |47 255 948 720 |40 551 565 026 | | |47 255 948 720 |40 551 565 026 | | Spolu |57 653 000 000 | |58 338 048 720 |50 320 304 626 | | |58 341 948 720 |50 320 304 626 | | Rezerva [17] | | |-185 048 720 | | | |-188 948 720 | | | 2. OCHRANA A RIADENIE PRÍRODNÝCH ZDROJOV | | | | | | | | | | z toho výdavky súvisiace s trhom a priame platby |46 217 000 000 | |41 400 082 042 |40 889 550 500 | | |41 400 082 042 |40 889 550 500 | | Spolu |59 193 000 000 | |55 564 715 538 |53 241 270 053 | | |55 564 715 538 |53 241 270 053 | | Rezerva | | |3 628 284 462 | | | |3 628 284 462 | | | 3. OBČIANSTVO, SLOBODA, BEZPEČNOSŤ A SPRAVODLIVOSŤ | | | | | | | | | | 3a. Sloboda, bezpečnosť a spravodlivosť |747 000 000 | |728 034 000 |533 196 000 |2 240 000 |0 |7 30 274 000 |533 196 000 | |3b. Občianstvo |615 000 000 | |875 254 197 |968 664 203 | | |875 254 197 |968 664 203 | | Spolu |1 362 000 000 | |1 603 288 197 |1 501 860 203 | | |1 605 528 197 |1 501 860 203 | | Rezerva [18] | | |19 123 000 | | | |16 883 000 | | | 4. EÚ AKO GLOBÁLNY AKTÉR[19] |7 002 000 000 | | 7 311 218 000 |8 112 728 400 | | | 7 311 218 000 |8 112 728 400 | | Rezerva | | | -70 000 000 | | | | -70 000 000 | | | 5. ADMINISTRATÍVA[20] |7 380 000 000 | |7 279 525 455 |7 280 085 455 | | |7 279 525 455 |7 280 085 455 | | Rezerva | | | 177 474 545 | | | | 177 474 545 | | | 6. KOMPENZÁCIA |207 000 000 | |206 636 292 |206 636 292 | | |206 636 292 |206 636 292 | | Rezerva | | | 363 708 | | | | 363 708 | | | SPOLU |132 797 000 000 |129 681 000 000 |130 303 432 202 |120 662 885 029 | 6 140 000 |0 |130 309 572 202 | 120 662 885 029 | | Rezerva | | |3 570 196 995 |9 560 670 956 | | | 3 564 056 995 | 9 560 670 956 | | [1] Ú. v. ES L 248, 16.9.2002, s. 1. [2] Ú. v. EÚ L 343, 27.12.2007, s. 9. [3] Nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva. Ú. v. ES L 11, 16.1.2003, s 1. [4] Ú. v. EÚ L 24, 27.1.2005, s. 35. [5] Ú. v. EÚ L 49, 17.2.2007, s. 21. [6] Všetky podrobnosti sa uvádzajú v prílohe k rozpočtu. [7] Ú. v. EÚ L 369, 16.12.2004, s. 73. [8] Všetky podrobnosti sa uvádzajú v prílohe k rozpočtu. [9] Ú. v. EÚ L 32, 6.2.2007, s. 88. [10] Všetky podrobnosti sa uvádzajú v prílohe k rozpočtu. [11] Ú. v. EÚ L 412, 30.12.2006, s. 1. [12] Ú. v. EÚ L 400, 30.12.2006, s. 86. [13] Schválený 5. júna 2008. [14] V osobitnom programe „Spolupráca“, ktorým sa vykonáva 7. rámcový program ES pre výskum, sa plánuje šesť STI (Artemis týkajúci sa zabudovaných počítačových systémov; IMI, iniciatíva pre inovačné lieky; Clean sky týkajúci sa letectva a leteckej dopravy; ENIAC týkajúci sa nanoelektronických technológií, FCH pre palivové články a vodík). Ďalší je v prípravnej fáze: Globálne monitorovanie životného prostredia a bezpečnosti, „GMES“. [15] Ú. v. EÚ L 153, 12.6.2008, s. 20. [16] Služobný poriadok a pravidlá, ktoré spoločne prijali inštitúcie Spoločenstva, sa uplatňujú na zamestnancov spoločných podnikov a ich výkonných riaditeľov. Všetky podrobné údaje týkajúce sa organizačného poriadku FCH JU sa uvádzajú v prílohe k rozpočtu. [17] Európsky fond na prispôsobenie sa globalizácii (EGF) nie je zahrnutý do výpočtu rezervy v rámci kapitoly 1a. Nástroj flexibility sa mobilizoval vo výške 200 miliónov EUR. [18] Suma z Fondu solidarity Európskej Únie (FSEÚ) je zahrnutá mimo rámca príslušných kapitol tak, ako je stanovené v medziinštitucionálnej dohode zo 17. mája 2006 (Ú. v. EÚ C 139, 14.6.2006). [19] V rezerve kapitoly 4 na rok 2008 nie sú zohľadnené rozpočtové prostriedky týkajúce sa rezervy núdzovej pomoci. Nástroj flexibility sa mobilizoval vo výške 70 miliónov EUR. [20] Pri výpočte rezervy v stropu výdavkovej kapitoly 5 je zohľadnená poznámka pod čiarou 1 finančného rámca na roky 2007 – 2013 týkajúca sa sumy 77 mil. EUR na príspevky zamestnancov do systému dôchodkového zabezpečenia.